સૌપ્રથમ ફૂદિના ચટણી માટે કોથમીર અને ફૂદિનાને ધોઈને બરાબર સાફ કરી લો. ત્યારબાદ ફૂદિનો, કોથમીર અને લીલા મરચાંને સમારી લો. હવે ચટણી માટેની બધી જ સામગ્રીને મિક્ષર જારમાં લઈને સ્મૂધ અને ફાઈન પેસ્ટ બનાવી લો. જરૂર લાગે તો થોડુક પાણી ઉમેરવુ. મીઠું પણ સ્વાદાનુસાર ઉમેરી લેવુ. હવે આ ચટણીમાંથી થોડીક સાઈડમાં બ્રેડ પર લેયર કરવા માટે કાઢી લો. ત્યારબાદ ભેળ માટેના બધા જ શાકભાજીને ઝીણા સમારી લો. ગાજરને છીણી લો. હવે એક બાઉલમાં ભેળ માટેની બધી જ સામગ્રી ઉમેરીને બરાબર મિક્ષ કરી લો. ત્યારબાદ તેમાં ફૂદિના ચટણી ઉમેરીને બરાબર મિક્ષ કરી લો. હવે તેમાં સેવ અને કોથમીર ઉમેરીને બરાબર મિક્સ કરી લો. હવે સેન્ડવિચ માટેની તૈયારી કરો. જો તમે ઈચ્છો તો બ્રાઉન બ્રેડનો ઉપયોગ પણ કરી શકો છો. હવે બ્રેડની એક સ્લાઈસ લો. તેના પર ફૂદિનો ચટણી સ્પ્રેડ કરી દો. ત્યાર બાદ તેના પર ભેળ પાથરી દો. હવે બીજી બ્રેડની સ્લાઈસ લઈને તેના પર ઢાંકી દો. તૈયાર છે સ્વાદિષ્ટ ભેળપૂરી સેન્ડવિચ. જેને ગ્રીન ચટણી સાથે સર્વ કરો.